open-index/open-wikipedia-markdown huggingface dataset:
Pavel Tsjesnokov

**Pavel Grigorjevitsj Tsjesnokov** (russisk: Павел Григорьевич Чесноков; født 24. oktober 1877, død 14. mars 1944) var en russisk komponist, kordirigent og musikklærer. Han komponerte over fem hundre korverk, av hvilke over fire hundre er sakrale. I dag er han mest kjent for *Spasenie sodelal* (salme 74,12) og *Do not reject me in old age* for kor og basso profundo-solo som er skrevet ned til kontra G.

## Liv
Pavel Tsjesnokov ble født i Vladimir, nær Moskva 24. oktober 1877. Han gikk på muskkonservatoriet i Moskva hvor han blant annet hadde sju år undervisning på både piano og fiolin og studerte komposisjon. Her studerte han under prominente russiske komponister som Sergei Taneyev og Mikhail Ippolitov-Ivanov, som fikk stor innflytelse på hans stil innen sakral kormusikk.

I ung alder ble han anerkjent som en stor dirigent og kormester, og han ledet flere kor. Han ble etterhvert ansatt ved konservatoriet, hvor han opprettet et korledelsestudium, som han ledet fra 1920 til sin død.

Da han var tretti år hadde han fullført nesten fire hundre korverk, men hans store produksjon av kirkemusikk stoppet opp ved den russiske revolusjon. Under kommunist-regimet var det forbudt å komponere sakral musikk, så Tsjesnokov skrev da ca. hundre profane korverk, og dirigerte sekulære kor, blant annet Bolsjojteaterets kor. Under Josef Stalins styre ble, som ledd i hans program for å indoktrinere ateismen, i 1933 en kirke jevnet med jorden for å gi plass til en ny skyskraper. Tsjesnokov hadde vært denne kirkens siste korleder, og som en følge av rivingen sluttet han helt med å skrive musikk.

## Komposisjoner
*Mange verktitler står på engelsk, og burde stått på russisk og/eller norsk*

### Verk for blåseorkester
* *Salvation is Created – Spasenie sodelal* (salme 74,12) (1912)
* *Salvation Belongeth to Our God*

### Kormusikk

### [[Opera]]er
* *Earth and Heaven*, libretto: Byron

### Kammermusikk
* *Let my prayer come true", for 4 [[trombone]]r eller tre tromboner og en [[tuba]]*

## Referanser


## Kilder
* Bakst, James: *A History of Russian-Soviet Music*. New York: Dodd, Mead and Company, 1966.
* deAlbuquerque, Joan: "Salvation Is Created, Pavel Tschesnokoff (1877–1944)". Vol. IV, i *Teaching Music through Performance in Band*, av Larry Blocher, Eugene M Corporon, Ray Cramer, Tim Lautzenheiser, Edward S. Lisk and Richard Miles, 370-374. Chicago, IL: GIA Publications, Inc., 1997-2002.
* Leonard, Richard Anthony: *A History of Russian Music*. New York: The Macmillan Company, 1956.
* Thompson, Oscar: *The International Cyclopedia of Music and Musicians*. 10. utgave, redigert av Bruce Bohle. New York: Dodd, Mead, 1975.

## Eksterne lenker
*
Ken Gudman Prisen

**Ken Gudman Prisen** er en dansk musikkpris innstiftet til minne om trommeslageren Ken Gudman.

Inntektene fra en storstilt minnekonsert den 12. oktober 2003 i Amager Bio ble plassert i et fond, som hvert år deler ut prisen på DKK 12 500. Prisen deles ut til en dansk musiker, som er i overensstemmelse med de musikalske dyder, Ken Gudman stod for, har yt en særlig innsats med personlighet, musikalsk håndverk og integritet.

## Liste over prismottakere

## Referanser


## Eksterne lenker
* Ken Gudmans minnefond
Kjetil Øygarden

**Kjetil Øygarden** (født 1972) er en norsk idrettsleder og tidligere eliteseriespiller i håndball fra Hisøy i Arendal. Hans posisjon på banen var midtback.

Øygarden er ildsjelen bak og tidligere sportslig leder for ØIF Arendal som spiller i eliteserien i håndball for menn. 

Etter egen karriere har han trent IK Granes damelag og senere andredivisjonslaget Øyestad IF håndball (rekruttlaget til ØIF Arendal).  I 2019 ble han hedret som «Årets ungdomstrener 2019» under håndballtingets festmiddag.

Både han og ektefellen, Siv M. Øygarden, har spilt håndball på profesjonelt nivå utenlands. Sønnen Henrik har spilt for rekruttlaget til ØIF Arendal og spiller sesongen 2025–2026 for KRS (Kristiansand Topphåndball) i herrenes eliteserie.

Kjetil Øygarden er sønn av Arne Øygarden og fylkesordfører Laila Øygarden. Hans to tvillingbrødre Finn og Gunnar har spilt fotball for Start. 

## Karriere
*  ØIF Arendal (1988–1994)
*  Kristiansand IF (1994–1997)
*  HV Dietikon Urdorf (1997–1999)
*  ØIF Arendal (1999–2010)

## Landskamper
* Juniorlandslaget: 24 kamper
* : 20 kamper

## Referanser


## Eksterne lenker
*
Idrettslaget Blåmann

**Idrettslaget Blåmann** (stiftet 1. februar 1959) er et fleridrettslag med utspring på yttersida av Kvaløya i Troms. Klubben har ved to anledninger blitt nedlagt, for så å ha blitt startet opp igjen. Siden 1997 har klubben vært i drift og har opplevd en enorm medlemsøkning, spesielt siden 2002. Klubben har i 2015 nærmere 600 medlemmer som hovedsakelig kommer fra Ersfjordbotn, Kaldfjord, Tromvik og Håkøybotn.

En av de største dagene i klubbens historie fant sted i september 2009 da klubbens kunstgressbane sto ferdig. I 2011 ble friidrettsanlegget åpnet, og 6. juni 2015 ble klubbhuset offisielt åpnet. Neste prosjekt ble realisering og bygging av skatepark. Hele anlegget heter Blåmann Idrettspark. Den mest kjente av medlemmene var Johannes Johnsen (populært kalt Johs eller bare Jossa), som var med å stifte klubben i 1959. Han fikk Tromsø kommunes kulturpris i 2007 for sitt arbeid for idretten. Nåværende leder av klubben er Rita Pedersen.

## Eksterne lenker
* 
* Norges Fotballforbund: IL Blåmann - Fotball
Brøstadbotn Idrettslag

**Brøstadbotn Idrettslag** (stiftet 9. april 1936) er et idrettslag fra Brøstadbotn og Dyrøya i Dyrøy kommune i Troms, som driver med fotball og volleyball.

## Eksterne lenker
* 
* Norges Fotballforbund: Brøstadbotn IL
Gollis

**Gollis** er en ni meter høy julenisse i plast, bygget i 1992. Nissen står ved fergeleiet på Lyngseidet i Troms. Plastnissen ble i 1997 kåret til landets styggeste turistattraksjon av VG. Da fergeleiet ble restaurert, ble *Gollis* flyttet til et skogsområdet utenfor sentrum. Gollis ble i 2008 omtalt i en reportasje i NRK-programmet *[[Norsk attraksjon]]*. Det har vært initiativ lokalt for å flytte Gollis tilbake til en mer sentral plass.

## Referanser




## Eksterne lenker

*  Innslag om Gollis i TV-serien Norsk attraksjon via YouTube
Christer Rake

**Christer Rake** (født 19. mars 1987 i Stavanger) er en norsk syklist som blant annet  syklet for det norske kontinentallaget Joker Merida. Han la opp etter 2012-sesongen.

## Meritter

;2009
:Nordsjørittet
:4.-plass NM i landeveisritt
:Ringerike Grand Prix
::4.-plass sammenlagt 
::Ungdomskonkurransen
:12.-plass U23 VM
;2010
:Ringerike Grand Prix
::1.-plass sammenlagt
::4. etappe
:2.-plass NM i landeveisritt
;2011
:5 etappe, Tour of Norway

## Referanser


## Eksterne lenker
*
Hakking

**Hakking**, også kjent som **tunisisk hekling**, er en håndarbeidsteknikk hvor man lager ting ved hjelp av en hakkenål og garn. Hakkenålen ligner en lang heklenål, men den er helt rund. Det er som regel en krok i begge endene. Teknikken gir et ganske fast resultat og har tydelig rett- og vrangside.

Typisk for hakking er at man hele tiden har samme side mot seg. Man vender altså ikke arbeidet. Dette gjelder ikke om man hakker med to kroker (tokrokshakking). Da må man ha to tråder og enten kan man hakke noe rundt, eller man kan lage et produkt der for og bakside er nesten lik.

For å lage hakke starter man med å legge opp luftmasker som i vanlig hekling, men man avslutter ikke hver maske slik som i vanlig hekling. Istedet henter man tråden gjennom maskene. Det ser nå ut som om det er strikkemasker på hakkenålen. På neste rad fullfører man maskene ved å hekle av maskene som vanlige fastmasker. Dette kan man så gjenta til arbeidet er så stort som man ønsker.

## Hakkenål
En **hakkenål** eller **hakkekrok** er et redskap som blir benyttet til hakking. Hakkenålen ser ut som en lang heklenål. Den kan ha krok i begge endene. Hakkenåler blir laget av bein, plast, metall eller tre. De blir ofte nummerert etter tykkelsen i millimeter.
Melnikovo

**Melnikovo** (russ.: Мельниково, finsk: *Räisälä*) er et tettsted i Priozersk rajon i Leningrad oblast, Russland. Tettstedet ligger på Det karelske nes. Navnet *Melnikovo* ble tildelt i 1948.

Før 1944 var Räisälä en finsk kommune i Viborgs län. Kommunen hadde  innbyggere i 1939.

I Räisälä var det en finskspråklig folkehøyskole ved siden av en landbruks- og husmorskole.

## Eksterne lenker
* Artikkel om Räisälä i Nordisk familjebok, bind 24, spalte 45, 1916
* Kart over Räisälä
Romain Sicard

**Romain Sicard** (født 1. januar 1988) er en fransk syklist som sykler for Europcar. Han ble profesjonell for det spanske laget Euskaltel-Euskadi i 2010. Han var da eneste ikke-spanjol på det baskiske laget, man han er født i Bayonne i fransk Baskerland

I 2009 ble han U23-verdensmester på landevei.

Han la opp i 2021.

## Meritter

;2009
: U23-verdensmester på landevei
:Tour de l'Avenir
:Subida al Naranco

## Referanser


## Eksterne lenker
* 
*
Formelt språk

Et **formelt språk** er en matematisk mengde *ord*, det vil si endelige strenger av bokstaver eller symboler. Mengden som disse symbolene hentes fra, kalles *[[Alfabet (informatikk)|alfabetet]]* som språket er definert over. Et formelt språk er ofte definert ved formell grammatikk. Ord som tilhører et formelt språk, kalles av og til «velformede ord» eller «velformulerte formler». Formelle språk er syntaktiske enheter; de er definert uten å ta hensyn til betydningen eller semantikken deres.

Formelle språk studeres i informatikk og lingvistikk. Fagfeltet *formell språkteori* fordyper seg i syntaksen til formelle språk.

## Se også
* Programmeringsspråk
* Markeringsspråk
Gimping

**Gimping** er en håndarbeidsmetode som går ut på å lage remser av garn og å sette disse sammen. Slik kan man blant annet lage skjerf, sjal og grytelapper.

I gamle håndarbeidsbøker kan gimping også bli kalt gaffel-hekling.

Utstyret som trengs er en gimpegaffel og en heklenål. Gimpegaffelen var tidligere formet omtrent som en U, med flat bunn. Disse kom i forskjellig bredde: 2,5 cm, 4 cm, 6cm og 8 cm. De nye er to pinner satt sammen med en regulerbar «avstandskloss» Dette gjør gimpegaffelen mer fleksibel. På samme pinne kan man da lage flere bredder. Det er også mye lettere å ta av det ferdige arbeidet uten å måtte begynne på nytt når det ikke er plass til flere masker.

Garnet skal legges rundt pinnene og hekles sammen med fastmasker slik at det blir dannet en bord med løkker langs sidene. 
Det er mulig å legge fastmaskene på en slik måte at maskene ligger mot den ene pinnen. Ved å lage flere slike, kan man få en slags pels av garn.
 
Som regel består et arbeide av mer enn en slik remse. For å feste disse til hverandre kan man enten dra løkker fra en remse gjennom løkker på en annen eller hekle remsene sammen med en ny tråd.

Gimping er et av prosjektene i Norges Husflidslags nasjonale dugnad «Rødlista», der kunnskap om tradisjonelle husflidsteknikker tas vare på og videreformidles. 

## Referanser




## Eksterne lenker

*
Hugo Alfvénprisen

**Hugo Alfvénprisen** (svensk: *Hugo Alfvénpriset*) er en musikkpris som siden 1974 er blitt delt ut av Hugo Alfvénfonden (tidligere Hugo Alfvénstiftelsen), som er en nemnd innen Kungliga Musikaliska akademien.
Prisen består av SEK 100 000 og en gullmedalje.

## Liste over prisvinnere

## Eksterne lenker
* Hugo Alfvénsällskapet
Preben Vildalen

**Preben Vildalen** (født 6. juni 1972) er en norsk håndballspiller, bosatt i Arendal. 

Vildalen har tidligere spilt på Sandefjord TIF Håndball, men har spilt i de siste årene for ØIF Arendal. Vildalen var med 26. september 2009 da Øyestad hadde sin debutkamp i eliteserien i håndball for herrer, nettopp mot Sandefjord. Øyestad vant 27-24 på hjemmebane, og ikke bare var de for første gang i eliteserien, men toppet også tabellen. Han har spilt 201 kamper på Norges herrelandslag i håndball og scoret 312 mål.

Vildalen er bosatt på Bjorbekk i Øyestad Han er gift og paret har to barn.

## Tidligere klubber
* Kristiansand IF
* Søgne håndballklubb
* Sandefjord TIF Håndball
* ThSV Eisenach
* SV Post Schwerin

## Referanser


## Eksterne lenker
*
Kharlu

**Kharlu** (russ.: Харлу, finsk: *Harlu*) er et tettsted ved nordenden av innsjøen Ladoga i russisk Karelia.

Før 1944 var Harlu en finsk kommune i Viborgs län. Kommunen hadde  innbyggere i 1939.

## Eksterne lenker
* Kart over Harlu
Hedrum Idrettslag

**Hedrum Idrettslag (HIL)** (stiftet 1. august 1919, tidligere *Hedrum Idrettsforening*) er et multiidrettslag fra Hedrum i Larvik kommune.

HIL er inndelt i fotballgruppe, håndballgruppe, skigruppe og orienteringsgruppe. I perioder hadde HIL også en aktiv friidrettsgruppe.

Ildsjelen Fritjof Bergan var formann i Hedrum IL i nærmere 50 år.

## Referanser




## Litteratur
*

## Eksterne lenker
* 
* Monica, Eva-Lill og Charlotte's hjemmeside Spillere på jentelaget i spillerdrakter
Hekling

**Hekling** er en håndarbeidsteknikk der man lager stoff ved hjelp av garn og en heklenål. På engelsk heter hekling «crochet», og det stammer fra det franske «croc» som betyr hake eller krok. Et gammelt skotsk navn på hekling er gjeterstrikk. Hekling er en av de mest fleksible og bærbare formene for håndarbeid, man trenger bare en heklenål og litt garn. Teknikken kan benyttes til klesplagg, duker, vesker og mye annet. Stoffet man lager er fast og ikke elastisk som ved strikking.

Man bruker heklenålen til å dra garnet gjennom en heklemaske. Gjennom masken som oppstår kan man dra tråden på ny, og skape en ny maske. Slik får man en heklet lenke.

Når man hekler gjør man som regel en maske helt ferdig før man starter på den neste. Ofte blir glatt heklegarn benyttet til denne typen håndarbeid, men det er mulig å hekle med alle typer garn.

Det finnes mange forskjellige heklemasker. Blant de vanligste er luftmasker, fastmasker og staver. Ved å kombinere disse kan man lage mange forskjellige mønstre.

## Historie
Som alle håndarbeidsteknikker, er heklingens opprinnelse nokså dunkel. I historien finnes det bare noen få eksempler på tidlig hekling. Disse er funnet rundt om i hele verden fra Kina til Afrika, Tyrkia, USA, og Sør Amerika. De fleste av disse tidlige heklearbeidene er heklet tett med kraftig garn for å få et sterkt materiale som ofte ble formet til luer og hatter. Tett hekling med ullgarn ble også brukt til å lage varme, vindtette kapper og tepper.

I Italia utviklet nonner i siste halvdel av 1800-tallet hekling med svært tynne stålnåler og tråd av bomull eller lin for å lage tynne blondeliknende arbeider som ble brukt på kirketekstiler. Denne teknikken spredte seg over Europa, og på 1900-tallet var heklede blonder mye brukt i både hele plagg og som krager og ermemansjetter, og også interiør som for eksempel duker.

## Heklenål

For å hekle benytter man en **heklenål**. Heklenålen har en krok i den ene enden og den benytter man til å dra tråden gjennom maskene. Man bruker bare en heklenål om gangen. 
 
Heklenåler finnes i  tre, plast eller metall i mange størrelser. Det er flere system for å gi heklenåler nummer, men det vanligste i Norge er å oppgi tykkelsen i millimeter.

## Se også
* Amigurumi

## Eksterne lenker
* 
* Hekleoppskrifter og Hekling
* Sånn hekler du i timevis uten å få smerter
* Omregning av engelske og amerikanske mål
Formell grammatikk

**Formell grammatikk** (også kalt kun **grammatikk**) er i teoretisk informatikk en mengde formasjonsregler som definerer hvilke strenger fra alfabetet til et formelt språk som er syntaktisk gyldige (det vil si grammatikalske) i dette språket. En grammatikk beskriver kun plasseringa til og manipulasjonen av strengene i språket og ingenting annet. Egenskapene til formelle grammatikker studereres særlig av fagfeltet *formell språkteori*. Teorien tas i bruk i blant annet informatikk og lingvistikk.

En formell grammatikk består av en mengde regler for omskriving av strenger, med et bestemt startsymbol. Språket som beskrives, er den mengden strenger som kan genereres ved å starte med startsymbolet og ta i bruk disse reglene, uavhengig av rekkefølga på dem. En grammatikk ses derfor ofte på som en språkgenerator, men den kan også brukes som grunnlag for en gjenkjenner som bestemmer om en gitt streng er grammatikalsk (om den tilhører språket).

Noam Chomsky delte i 1956 inn formelle grammatikker i ulike typer. Disse typene plasseres i det som er kjent som Chomskyhierarkiet. Grunnlaget for inndelinga er formasjonsreglenes grad av kompleksitet, og dermed også hvor mange formelle språk de kan beskrive.

## Eksterne lenker
* Den årlige konferansen i formel grammatikk
Fjærball

**Fjærball** blir brukt i sporten badminton. Den har en åpen kjegleform, og består av 16 overlappende gåsefjær som er stukket ned i en bit av avrundet kork. Korkdelen er dekket med et tynt lag av skinn eller plast. Det finnes også syntetiske fjærballer som er laget av plast istedenfor ekte fjær.

Navnet *fjærball* blir ofte forkortet til bare **fjær**, men man kan også si **badmintonball**, **flue, due** eller **høne**.

## Forskjeller mellom ekte og syntetiske fjærballer
Ekte fjærballer (laget av gåsefjær) er skjørere enn de syntetiske og blir derfor fortere utslitt. Ofte må disse byttes ut flere ganger i løpet av en kamp.

Spillegenskapene til ekte og syntetiske fjærballer er forskjellige. Syntetiske baller, eller *plastballer*, flyr saktere til å begynne med, men taper til gjengjeld mindre fart mot slutten av tiden den er i luften. Ekte fjærballer kan starte med en fart høyere enn 320 km/t, men farten går raskere ned.

Profesjonelle spillere foretrekker vanligvis ekte fjærballer, og i seriøse turneringer eller ligaer blir det nesten alltid brukt ekte fjærballer. Plastballer blir som regel brukt av rekreasjons- eller amatørspillere.

## Spesifikasjoner
En fjærball skal veie mellom 4,74–5,50 gram. Den skal ha 16 fjær der lengden på disse er mellom 62–70 mm. Toppen av fjærene skal danne en sirkel med diameter 58–68 mm, mens korken skal ha en diameter på 25–28 mm.

## Referanser
East Jesus Nowhere

***East Jesus Nowhere*** er en singel fra det amerikanske punkrockbandet Green Days album 21st Century Breakdown. Singelen ble utgitt 19. oktober 2009 og er den tredje singelen fra albumet. Sangen irettesetter fundamentalistisk religion, og ble skrevet av vokalist/gitarist Billie Joe Armstrong etter at han hadde deltatt på barndåpen til en venns spedbarn.

## Lansering
Det var en del rot og forvirring i forkant av lansering av «East Jesus Nowhere» ettersom «21st Century Breakdown» først ble presentert som den tredje singelen fra albumet på bandets hjemmeside 10. september 2009. Men allerede 25. september 2009, kom kontrabeskjeden om at det var «East Jesus Nowhere» som skulle være den tredje singelen fra albumet og at slippdato ville være 19. oktober 2009. Det har i ettertid blitt offentliggjort at «21st Century Breakdown» istedenfor blir den fjerde singelen fra albumet og slippes 21. desember 2009.

## Musikkvideo
Musikkvideoen ble presentert 17. september 2009. Videoen viser livesekvenser som har blitt tatt opp under den pågående 21st Century Breakdown World Tour. Videoen er 30 sekunder lengre en studioversjonen ettersom brua er blitt forlenget i liveversjonen. Til tross for dette, er det sagt at det er studioversjonen av låta som har blitt brukt i musikkvideoen. Videoen ble regissert av Chris Dugan og M. Douglas Silverstein

## Referanser
Gamle Festsal

**Gamle festsal** er en sal i *Urbygningen* (Domus Academica), som er en av de tre bygningene på Universitetsplassen i Oslo sentrum. 

Bygningen eies av Universitetet i Oslo. Salen brukes hyppig til doktorgradsdisputaser og andre formelle arrangementer. 

Gamle festsal var i en periode (1854 til 1866) møtelokale for Stortinget.

## Referanser
21st Century Breakdown (sang)

**«21st Century Breakdown»** er den fjerde singelen samt tittelsangen til albumet *[[21st Century Breakdown]]*, et album utgitt av det amerikanske punkrockbandet Green Day. Sangen slippes som singel den 21. desember 2009.

## Lansering
Det var en del forvirring rundt lansering av «21st Century Breakdown» ettersom det først ble offentliggjort på bandets hjemmeside 10. september 2009 at sangen ville bli utgitt som den tredje singelen fra albumet. Men allerede 25. september 2009, kom kontrabeskjeden om at det var «East Jesus Nowhere» som ble bandets tredje singel fra albumet og ville bli lansert 19. oktober 2009. 21. oktober, annonserte bandet igjen at «21st Century Breakdown» ville bli utgitt som singel. Nå med slippdato 21. desember 2009

## Musikkvideo
Musikkvideoen for «21st Century Breakdown» ble spilt inn september 2009 og regissert av Marc Webb. Musikkvideoen hadde premiere på MTVs hjemmesider 19. oktober 2009

Musikkvideoen er delvis animert og delvis ikke animert og er i all hovedsak i sort/hvitt. Gjennom musikkvideoen ser man bandet spille innblandet med scener med hovedpersonene i historien som følger albumet, Kristian og Gloria. Det er også med andre scener, blant annet en heftig debatt mellom to politikere som ender med at de kysser hverandre. Musikkvideoen er laget slik at alt går inn i hverandre, og man får en opplevelse av at musikkvideoen er ukuttet.

## Referanser
Institutt for offentlig rett

**Institutt for offentlig rett** (**IOR**) er en underenhet av Det juridiske fakultet ved Universitetet i Oslo. Instituttet ble etablert i 1957.

Instituttet ledes av professor Ulf Stridbeck, med professor Inger Johanne Sand som nestleder. Deres valgperiode varer ut 2017. Instituttets administrasjon ledes av en kontorsjef. 

Institutt for offentlig retts hovedbygning siden 1994 er Domus Bibliotheca på Universitetsplassen i Oslo sentrum. Bygningen fra 1852 er av en av de tre klassiske bygningene på Universitetsplassen i Oslo sentrum. Adressen er Karl Johans gate 47. Deler av bygget disponeres av Universitetsbiblioteket.

Offentlig rett er dels den delen av jussen som dels omhandler det rettslige forholdet mellom individet og staten, og dels det rettslige forholdet mellom de ulike statsmaktene parlamentet, regjeringen og domstolene (henholdsvis den lovgivende, den utøvende og den dømmende makt). Eksempler på rettsområder innen offentlig rett er statsforfatningsrett (konstitusjonell rett), forvaltningsrett, strafferett og prosessrett.

Instituttet huser også Norges største fagmiljø innen internasjonal rett (folkerett). Dette gjenspeiles i instituttets engelskspråklige navn: Department of Public and International Law.

## Noen tidligere professorer
* Anders Bratholm
* Asbjørn Kjønstad
* Carl August Fleischer
* Erik Magnus Boe
* Finn Seyersted
* Frede Castberg
* Frederik Zimmer
* Hans Christian Bugge
* Henning Jakhelln
* Jo Hov
* Johs. Andenæs
* Jon Thorvald Johnsen
* Ståle Eskeland
* Torstein Eckhoff
* Tove Stang Dahl

## Nåværende professorer
All informasjon om de ansatte er hentet fra Institutt for offentlig retts  nettsider. http://www.jus.uio.no/ior/
Listen ble oppdatert i juni 2015.

## Eksterne lenker
* 
* Institutt for offentlig retts hjemmeside
Rød solhatt

**Rød solhatt** er en art i kurvplantefamilien.
Den har vært brukt i folkemedisinen og som prydplante.

Arten ble tidligere regnet som et medlem av gruppen solhatter (*Rudbeckia*), derav navnet.

## Eksterne lenker
* 
* Tre Echinacea-arter har ulike ­innholdsstoffer og biologisk aktivitet – Norsk Farmaceutisk Tidsskrift 
* Echinacea spp. (solhatt) og øvre luftveisinfeksjon - Tidsskrift for Den norske legeforening
* Sammenlikning av solhattprodukter – matoghelse.no
* Solhatt kan være farlig – Dagbladet
Karen Platous vei (Oslo)

**Karen Platous vei** (31-33, 30-30) er en blindvei i Oslo på Rommen i Bydel Stovner. Veien starter der Margrethe Parms vei slutter og går sørøst mot Rommen skole. Veien fikk sitt navn i 1968 etter Karen Platou (1879-1950), Norges første valgte kvinnelige stortingsrepresentant (H) 1922–24.

## Referanser
Haavard Martinsens vei (Oslo)

**Haavard Martinsens vei** (5-35, 26-54) er en vei i Oslo på Rommen i Bydel Stovner. Veien går fra Østre Aker vei til Fossumveien. Veien fikk sitt navn i 1968 etter dr.philos. Haavard Martinsen (1879-1967), administrerende direktør for Bjølsen Valsemølle (1918-49) og ordfører i Oslo (1920-22).

## Referanser
Rommen (andre betydninger)

**Rommen** kan vise til:

* Rommen, område i bydel Stovner i Oslo
* Rommen SK, fotballklubb på Rommen i Oslo
* Rommen skole, barneskole på Rommen i Oslo
* Rommen stasjon, T-banestasjon på Grorudbanen (Linje 5)
* Rommen (etternavn)
Liste over Naurus presidenter

**Liste over Naurus presidenter** dekker alle Naurus statsledere siden uavhengigheten i 1968.

Den offisielle presidentboligen var fram til 2001 *Bush Lodge* i Aiwo, men denne ble brent ned under demonstrasjoner mot daværende president René Harris og hans finans-&nbsp;og flyktningepolitikk.

## Eksterne lenker
*
Naurus utenlandske relasjoner

Denne artikkelen omhandler **Naurus utenlandske relasjoner**. Republikken Nauru har siden sin uavhengighet i 1968 i hovedsak hatt diplomatiske forbindelser med sine naboland i stillehavsregionen. Landet har vært medlem av De forente nasjoner siden 1999.

## Medlemskap i internasjonale organisasjoner

Nauru er medlem av følgende internasjonale organisasjoner: Asias utviklingsbank, Samveldet av nasjoner, ESCAP, ICAO, ICC, Intelsat, Interpol, IOC, ITU, OPCW, Pacific Islands Forum, Pacific Community, SOPAC, Sparteca, FN, UNESCO, UPU og WHO.

## Andre diplomatiske forbindelser

I august 1995 avsluttet Nauru, sammen med Kiribati, sine diplomatiske forbindelser med Frankrike, etter deres prøvesprenginger med atomvåpen i Stillehavet. I 1997 gjenopptok de imidlertid kontakten. I forbindelse med den franske presidenten besøk i Fransk Polynesia i juli 2003 ble disse forbindelsene igjen styrket, i et kort møte mellom Jacques Chirac og Ludwig Scotty.

14. mai 2005 åpnet imidlertid Nauru igjen diplomatiske forbindelser med Republikken Kina. President Ludwig Scotty hevdet at han alltid hadde vært imot helomvendingen foretatt av Harris i 2002. Republikken Kina sier de vil hjelpe Nauru med jordbruket og fisket, og samarbeide når det gjelder turisme og medisinske prosjekter.

4. mars 2004 signerte FN-ambassadør Vinci Clodumar og den islandske representanten Hjálmar Hannesson en avtale om diplomatiske forbindelser mellom Island og Nauru. Islands inntil nylig stabile økonomi skyldtes fiskeriindustrien, og Nauru håper på å få en ordentlig struktur for sin egen fiskeriindustri med hjelp fra Island.

15. desember 2009 ble det kjent at Nauru anerkjenner Abkhasia (en georgisk utbrytterrepublikk) som selvstendig stat.

15. januar 2024 avbrøt Nauru diplomatiske forbindelser med Republikken Kina (Taiwan), gjenopprettet diplomatiske forbindelser med Folkerepublikken Kina og anerkjente "Folkerepublikken Kina som den eneste legitime regjeringen i Kina" og "Taiwan som en del".  fra Folkerepublikken Kina."

## Referanser
Rostadneset

**Rostadneset** er et tettsted i Fredrikstad kommune i Østfold, som ligger på vestsiden av Visterflo, 13 kilometer nordøst for Fredrikstad sentrum, og 9,5 kilometer øst for Sarpsborg. Tettstedet hadde  innbyggere per 1. januar .

## Referanser
Kirkegrenda

**Kirkegrenda** er et tettsted i Rygge i Moss kommune i Østfold. Tettstedet har  innbyggere per 1. januar . Rygge kirke ligger i Kirkegrenda, som ligger seks kilometer nordvest for Ryggebyen og omtrent 1&nbsp;km fra Rygge stasjon. Rygge bygdetun ligger i tilknytning til Kirkegrenda og er Rygges samlingsted 17. mai. Kirkegrenda ble utbygd på slutten av 1960-tallet, hovedsakelig av ansatte ved Rygge flystasjon.

## Referanser
Halmstad (tettsted)

**Halmstad** er et tettsted i Moss og Råde kommuner i Østfold. Tettstedet hadde  innbyggere per , og ligger  cirka 7 kilometer nordvest for Karlshus. Moss lufthavn, Rygge ligger ved tettstedet.

Tettstedet er blitt kalt Ryggebyen av Statistisk sentralbyrå, og er brukt på flere kart. Rygge hageby er et boligområde på Halmstad, men Halmstad er det stedsnavnet som har blitt brukt lokalt om tettstedet. Per 2022 er Halmstad en grunnkrets i Moss.

## Referanser
Smedhus

**Smedhus** er et sted i Rygge i Moss kommune i Østfold. Det ble regnet av Statistisk sentralbyrå som et tettsted inntil 2012, da beregningsmetodikken ble endret og stedet ble slått sammen med Moss. Smedhus ligger omtrent fem kilometer sør for Moss sentrum, og ca. 13 kilometer nordøst for Ryggebyen.

## Referanser
Møvik

**Møvik** er et tettsted i Rygge i Moss kommune i Østfold. Tettstedet har  innbyggere per 1. januar . Møvik ligger på nordsiden av Kurefjorden, omtrent seks kilometer øst for Larkollen.

## Referanser
Spydeberg (tettsted)

**Spydeberg** er et tettsted i Indre Østfold kommune i Østfold. Tettstedet var administrasjonssenter i tidligere Spydeberg kommune. Tettstedet omfatter siden 2008 også Knapstad, og hadde  innbyggere per 1. januar .

## Referanser


## Eksterne lenker
*
Kalle Lisberg

**Karl Otto «Kalle» Lisberg** (født 1950) er en norsk journalist, programredaktør, redaktør og direktør. Han har vært administrerende direktør i P4, TV3 og mediekonsernet Modern Times Group Norge. 

Lisberg er født i Harstad og oppvokst på Notodden i Telemark. Han er utdannet ved Norsk journalisthøgskole og fra Universitetet i Oslo. 

Han ble ansatt i NRK i 1975. Her arbeidet han blant annet som reporter i *[[Ungdommens Radioavis]]*, *[[Dagsnytt]]* og *[[Flimra]]*. I 1981 var han med på å planlegge og utvikle det opprinnelige NRK P2, som kom på lufta i 1984. I 1985/1986 var han redaksjonssjef og distriktssjef i NRK Østlandssendingen.

I 1982–1983 arbeidet han som informasjonssjef i Cappelens Forlag og i årene 1986–1990 som utvikler i *[[Dagbladet]]* i Avis-90-prosjektet, som blant annet lanserte LørdagsDagbladet. 

I 1990–1993 startet han og drev produksjonsselskapet Ingress-TV. I 1993 startet han radiostasjonen P4 sammen med sin kollega Svein Larsen. Han var programsjef i P4 fra 1993 til 1995 og direktør fra 2003 til 2014. Han var administrerende direktør i TV3 fra 1995 til 1998. I 2012 gikk han til stillingen som daglig leder i MTG Norge.

Lisberg var blant initiativtagerne til Seniorsaken. Han er også kjent som engasjert supporter i fotballklubben Stabæk.

## Referanser
Damskjoldgjelledøgnflue

**Damskjoldgjelledøgnflue**  (*Caenis luctuosa*) er en døgnflue som tilhører familiegruppen skjoldgjelledøgnfluer, dvergdøgnfluer eller slamdøgnfluer. Gruppens mange norske navn har oppstått på grunn av ulike norske dialekter og fra litteraturen. De ulike navnene henviser til størrelsen som er generelt liten, at de helst foretrekker steder med mudderbunn, og at nymfene har store skjoldformede trakégjeller.

## Utseende
### Voksne (imago)
Kroppen er 3-6&nbsp;millimeter lang. Framvingene er trekantet og holdes rett opp og ut fra kroppen i hvile, de har få tverr-årer, noe melkeaktig hvite. Den har helt tilbakedannede eller mangler helt bakvinger. Lengst bak på bakkroppen er det tre haletråder (cerci).

### Nymfer/larver
Nymfene er mellom 3-6&nbsp;millimeter lange og er dekket av fine små hår. Det er flere par  trakégjeller (bladgjeller) bakover på siden av bakkroppen, men det ser ut som det bare er ett. Det første paret, nærmest brystet, er trådformet, et avsmalnet filament. Det andre paret er formet som store bladgjeller med en skjoldform, de kan minne om anlegg til vinger. De dekker nesten hele resten av bakkroppen, slik at bare noen bakkroppsledd er synlige. De dekker også de resterende gjelleparene som er små. Det niende bakkroppsleddet har på undersiden (sternum) en dyp innsenknig (innsnitt). Brystskjoldet (pronotum) er bredere i framkanten eller like bred som det er i bakkanten. Nymfene har normale hoder uten noen ekstra spisse, hornlignenede utvekster.

## Levevis
Damskjoldgjelledøgnflue finnes i og ved innsjøer og elver, vanligvis der hvor det er mudderbunn. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 2 år.

Damskjoldgjelledøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for *dun* (engelsk).

De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.

## Systematisk inndeling

* Orden **[[Døgnfluer]] (Ephemeroptera)**
** Familie **[[Skjoldgjelledøgnfluer]], [[dvergdøgnfluer]] **eller** [[slamdøgnfluer]] (Caenidae)**
*** **Damskjoldgjelledøgnflue**, *Caenis luctuosa* (Burmeister, 1839)

## Litteratur
* Johansen, G.O. og Lunde, V. 1993. *Sjekkliste for norske døgnfluer (Ephemeroptera) med forslag til norske navn.* Norsk entomologisk forening, InsektNytt 18(3-4), s. 19-22
* Arnekleiv, Jo Vegar. 1995. *Døgnfluelarver.* Norsk entomologisk forening, Norske Insekttabeller nr. 14,  45 sider.
* Puthz, V. 1978. *Ephemeroptera.*  Limnofauna Europaea, J. Illies (ed.). Fischer Verlag, Stuttgart. side 256 – 263.

## Eksterne lenker
* 
* Norsk Entomologisk forening
We Don’t Talk Anymore

**«We Don't Talk Anymore»** er en britisk sang med melodi og tekst av Alan Tarney, og gjort kjent gjennom innspillingen til Cliff Richard.

Sangen ble spilt inn av Richard i RG Jones Recording Studios, Wimbledon, 29. mai 1979 og utgitt på singlen  EMI 2975 i september 1979. Produsent var The Shadows' rytmegitarist Bruce Welch.

«We Don't Talk Anymore» ble Richards tiende nummer én-plassering på den britiske singlelisten og den første siden «Congratulations».

Den kom akkurat før hans førtiende fødselsdag og akkurat da det ble annonsert at han var utnevnt til offiser av Order of the British Empire for sine tjenester for musikken og forsterket hans comeback som fortsatte et godt stykke inn i 1980- og 1990-årene.

Sangen ble hans mestselgende single verden over (Den var hans eneste engelskspråklige listetopper i Vest-Tyskland, selv om han hadde to tyskspråklige nummer én-slagere der i 1960-årene).

Musikkvideoen til sangen var den sjette som ble vist på MTV på lanseringsdagen 1. august 1981.

## Norsk versjon
Rolf Løken har skrevet en norsk tekst. På norsk bærer den tittelen «Tenk så merkelig». 

### Innspilling
*Nemesis. Utgitt på LP-platen *Monte Carlo* (EMI 8C 062-37400) i 1979.

## Listeplasseringer

## Referanser
Hulen fra a til å

***Hulen fra a til å*** er et samlealbum utgitt i 1994 i forbindelse med 25-års jubileet til konsertlokalet Hulen i Bergen. Albumet ble utgitt sammen med en 160-siders bok som beskriver Hulens historie, og ble trykket i rundt 1000 eksemplarer.

## Sporliste

# Big Red Bus – «Hulen» (3:20)
# Poor Rich Ones – «Running out of bad jokes (Demo)» (3:20)
# Yeahlove Swans – «Lucky guy» (3:19)
# Boghandle – «Some» (5:03)
# De Musikalske Dvergene – «Kald, klein og kadaver» (4:06)
# Fuzzsuckers – «Sick to the bone» (7:48)
# BMX Bandits – «The next girl» (2:54)
# Motorpsycho – «Junior (Bigmuff versjon)» (5:28)
# Radiofantomene – «Forbrukerrapporten» (4:43)
# Kathleen Yearwood – «For Jesse Bernstein» (3:21)
# The Aller Værste! – «Bare ikke nok» (3:22)
# 22-Pistepirkko – «Frankenstein» (3:16)
# Seigmen – «Korstoget (Last crusade mix)» (10:00)

## Eksterne lenker
Läkerols kulturpris

**Läkerols kulturpris** er en dansk (siden 1955) og svensk (siden 1971) pris, oppkalt etter halstabletten Läkerol. Den deles ut årlig til en kulturpersonlighet fra hvert av de to landene. Prisen ble innstiftet av Bengt Ahlgren som var administrerende direktør for Ahlgrens Tekniska Fabrik AB i Gävle. Under andre verdenskrig engasjerte han seg i dansk flyktninghjelp.

Den svenske prisen opphørte i 2000.

__TOC__

## Mottakere av Läkerols danske kulturpris

## Mottakere av Läkerols svenske kulturpris

## Eksterne lenker
*Läkerols kulturpris hos litteraturpriser.dk
*Läkerols kulturpris hos denstoredanske.dk
Indre Nordhordlands Dampbaatlag LL

**Indre Nordhordlands Dampskibsselskab**, senere **Indre Nordhordlands Dampbaatlag LL**, var et ruteselskap i Hordaland. Selskapet trafikkerte strekningen Bergen-Osterfjorden / Sørfjorden.

Indre Nordhordlands Dampskibsselskab ble dannet i mai 1891 som et resultat av en fusjon mellom Ole Bulls Dampskibsselskab (med dampbåtene «Ole Bull» og «Arne») og Osterøens Dampskibsselskab (med dampbåten «Osterø»). Selskapet endret i 1923 navn til Indre Nordhordlands Dampbaatlag LL.

Selskapet fusjonerte 1. januar 1974 med AS Bergen Nordhordland Trafikklag. Det nye selskapet fikk navnet AS Bergen Nordhordland Rutelag.

## Flåteliste

## Kilder
* Artikkel om Indre Nordhordland Dampbaatlag LL av Per Alsaker i tidsskriftet «Skipet» 3.1980.
* «Bil, fira vaksne og sju ungar, -ferjeminne fra Nordhordland», Viggo Nonås, 2008
Slaget om Vest-Hubei

**Slaget om Vest-Hubei** (tradisjonell kinesisk: 鄂西會戰; forenklet kinesisk: 鄂西会战; pinyin: È Xī Huìzhàn) var en av de 22 større sammenstøt som fant sted mellom den nasjonale revolusjonshær og den keiserlige japanske hæren under andre kinesisk-japanske krig. Det var en av de fire store slagene som fant sted i Hubei. Slaget resulterte i en strategisk kinesisk seier, selv om de mistet flere styrker enn den japanske hæren.
Planet Caravan (Pantera-sang)

«**Planet Caravan**» er en coverlåt av det amerikanske heavy metal-bandet Pantera. Sangen ble først fremført av Black Sabbath.

Den ble gitt ut i 1994 på EastWest Records som en 12" grammofonplate, på en blodrød vinyl. Vinylen hadde et bilde av bandet, som var påskrevet "To our fans: Thanks for the support!! You rule!! We'll see y'all next year!!" i sølv. Bildet var også signert i sølv.

Det ble laget en musikkvideo for sangen. Alle datagrafikken for videoen ble tatt fra Karl Sims digitale animasjon, "Panspermia", produsert for SIGGRAPH-konferansen i 1991. Denne musikkvideoen var veldig forskjellig fra andre fra Pantera, fordi datagrafikken er så annerledes, og den har derfor blitt utelatt fra alle fremtidige sammenligninger av musikkvideoer.

## Spor
*Alle spor av Pantera med mindre annet er notert
Side A
#«Planet Caravan» (Ozzy Osbourne, Tony Iommi, Geezer Butler, Bill Ward)
#«The Badge» (Poison Idea)
Side B
#«Cowboys from Hell» (Live)
#«Heresy» (Live)

## Personell
*Phil Anselmo – Vokalist
*Rex Brown – Bass
*"Dimebag" Darrell – Gitar
*Vinnie Paul – Trommer
Becoming

«**Becoming**» er en sang fra heavy metal-bandet Panteras album, *[[Far Beyond Driven]]*. Sangen består av unike gitarriff av Dimebag Darrell, hvor han bruker en Digitech Whammy pedal. Vinnie Paul bruker også mye dobbelpedal på trommene i sangen. Sangen hinter mot Phil Anselmos barndom, og beskriver det som en periode hvor han ble misbrukt og forsømt, og viser hvor sterk og bitter han er rundt tidspunktet da sangen ble utgitt.
Ian Tyson

**Ian Dawson Tyson** (født 25. september 1933 i Victoria, Britisk Columbia, død 29. desember 2022) var en canadisk låtskriver og artist.

Han er særlig kjent for sangen «Four Strong Winds», som også er innspilt av en hel rekke andre artister, blant dem Neil Young, Bob Dylan og Johnny Cash. Sangen har også fått en norsk versjon ved The Vanguards, under navnet «Mot ukjent sted».

Tyson ble utnevnt til Member of Order of Canada i oktober 1994 for sitt bidrag til canadisk kultur.

## Diskografi over album som soloartist

## Referanser


## Eksterne lenker
* 
* 
* 
*
I’ll Cast a Shadow

«**I'll Cast a Shadow**» er den siste singelen fra heavy metal-bandet Panteras album *[[Reinventing the Steel]]*. Sangen handler om innflytelsen Pantera hadde på heavy metal-sjangeren.

## Sangen
Sangen er av typen som definerer Panteras spillestil - Phil Anselmos hese og voldsomme syngestil, sammen med Dimebag Darrells mektige riff og Vinnie Pauls bråkete trommer. I likhet med Goddamn Electric er teksten i denne sangen i samme stil som Panteras andre sanger, mens musikken er mer oppdelt og ikke like sammenhengende som tidligere musikk.
Four Strong Winds

**«Four Strong Winds»** er en kanadisk sang skrevet av Ian Tyson tidlig på 1960-tallet. Den ble første gang spilt inn av gruppen The Brothers Four i en versjon som var nær ved å komme på Billboard Hot 100 i oktober 1963. Deretter ble den spilt inn av Tyson selv, i duoen Ian & Sylvia som han hadde sammen med sin ektefelle. Denne innspillingen kom i 1964 og var tittelsporet på albumet, og gjorde det godt på salgslistene med en niendeplass 28. oktober.

Sangen er en melankolsk refleksjon over strandede forhold og uttrykker et håp for at forholdet kan gjenopptas («You could meet me if I sent you down the fare»), samtidig som det aksepteres at det kan være over, «But our good times are all gone/And I'm bound for moving on...»).

Sanger er blitt en kanadisk klassiker og er blitt innspilt av en rekke artister, særlig er Neil Youngs versjon fra albumet *[[Comes a Time]]* fra 1978 kjent. Young framførte også sangen med The Band på den kjente *[[The Last Waltz]]* konserten. I dokumentarfilmen *[[Neil Young: Heart of Gold]]* fra 2005 forteller Young hvordan han på sommerleir da han var ung brukte alle lommepengene på en jukeboks for å spille sangen og hvordan Tyson inspirerte ham. Young spilte senere inn samme sang på albumet *[[Comes a Time]]* fra 1978. Young framførte også sangen på Norwegian Wood i Oslo 11. juni 2009.

Andre kjente artister som har framført sangen, er Sarah McLachlan, Hank Snow, The Seekers, Judy Collins, The Chad Mitchell Trio, Bob Dylan, Marianne Faithfull, The Searchers, Teenage Fanclub, John Denver, Bobby Bare, The Kingston Trio, Trini Lopez, Waylon Jennings, Chad & Jeremy, Ulf Lundell, The Tragically Hip, Joan Baez, og Johnny Cash. Bobby Bare hadde en stor hit med sangen i 1964. 

Sangen opptrer i boken *[[En bønn for Owen Meany]]* av John Irving.

I 2005 valget lytterne av radiostasjonen CBC Radio One sangen for å være den største canadiske sangen gjennom tidene i programserien *[[50 Tracks|50 Tracks: The Canadian Version]]*.

Sangen nevner den canadiske provinsen Alberta spesielt, og dette førte til at sangen ble en del av en konkurranse om å kåre provinsen sang, men nådde ikke opp i denne.  

Sanger er det faste avslutningsnummeret i den årlige *[[Edmonton Folk Music Festival]]*.

## Norske og svenske versjoner
Michael Aas har skrevet en norsk tekst. På norsk bærer den tittelen «Mot ukjent sted».

The Vanguards' versjon lå på den norske VG-lista i fjorten uker i 1966 og på en sjetteplass i to uker.

Hep Stars utgav en svensk versjon, «Mot okänt land», på singlen Olga Records SO 49 i 1967.

## Fotnoter og referanser


## Eksterne lenker
* «Four Strong Winds» på ''The Canadian Encyclopedia''
* Neil Young franfører sangen
Brosna

**Brosna** kan sikte til:

* Brosna (County Kerry), et sogn i County Kerry i Irland.
* Brosna (County Offaly), et mindre tettsted i County Offaly i Irland.
* Brosna (elv), en elv som er del av  i Ireland, renner gjennom County Westmeath og County Offaly.
Mitsjurinskoje

**Mitsjurinskoje** (russ. Мичуринское, finsk: *Valkjärvi*) er et tettsted i Priozersk rajon i Leningrad oblast, Russland. Tettstedet ligger på Det karelske nes. Navnet *Mitsjurinskoje* ble tildelt i 1948.

 
Før 1944 var Valkjärvi en finsk kommune i Viborgs län. Kommunen hadde  innbyggere i 1939.

## Eksterne lenker
* 
* Artikkel om Valkjärvi i Nordisk familjebok, bind 31, spalte 451, 1921
* Kart over Valkjärvi
Kevin Kerslake

**Kevin Kerslake** (født ??) er en amerikansk regissør av musikkvideoer. Han har regissert videoer for Stone Temple Pilots, Filter, R.E.M., 311, Faith No More, Green Day, The Used, Depeche Mode, The Smashing Pumpkins, Papa Roach, Nirvana, Rise Against, The Offspring, og Blue October, samt flere andre band.

Han har også regissert videoen for Rise Againsts «Re-Education (Through Labor)» (fra albumet *[[Appeal to Reason]]*, 2008), og Blue Octobers «Dirt Room» (fra albumet *[[Approaching Normal]]*, 2009).

Kerslake har blitt hedret av mange. Gitaristen fra The Offspring, Kevin «Noodles» Wasserman, har nevnt at Kerslakes videoer er unike.

## Eksterne lenker
* 
* 
*  KevinKerslake.com
Ruskeala

**Ruskeala** (russ. Рускеала) er et tettsted i Sortavala rajon i russisk Karelia. Tettstedet ligger nord for innsjøen Ladoga. En internasjonal turistvei Blå vegen går  gjennom Ruskeala.

Før 1944 var Ruskeala en finsk kommune i Viborgs län. Kommunen hadde  innbyggere i 1939.

Like utenfor tettstedet ligger Ruskeala marmorbrudd. Forekomsten har vært utnyttet siden 1769. Marmoren har vært benyttet til flere bygninger i St. Petersburg (bl.a. Isak-katedralen, Vinterpalasset, Eremitasjen og Kazan-katedralen). Deler av marmorbruddet er nå oppgitt og oversvømmet med vann. 

## Eksterne lenker
* Artikkel om Ruskeala i Nordisk familjebok, bind 23, spalte 1241, 1916
* Kart over Ruskeala
Blicherprisen

**Blicherprisen** er en dansk litteraturpris som deles ut av Blicher-selskapet på Steen Steensen Blicher (1782-1848) fødselsdag den 11. oktober. Selskapet ble stiftet i  og har som formål å utbrede kjennskapet til Blicher og fremme forskningen i hans forfatterskap. Selskapet styrer Blicherfondet, som deler ut Blicherprisen.

## Liste over prismottakere

## Kilder
*Litteratur: Gordon Albøge: Blicher-Selskabet 1951-1991 – Et tilbageblik. 1991. 12 sider.

## Eksterne lenker
* 
* Litteraturpriser.dk
Paul Rachman

**Paul Rachman** (født i New York, NY den 13. september) er en amerikansk regissør som regisserte den omtalte dokumentaren om punkmusikk fra 2006, *[[American Hardcore]]*, som hadde premiere under Sundance Film Festival, og ble gitt ut av Sony Pictures Classics. Han er også en av grunnleggerne av Slamdance Film Festival. Han startet sin karriere som en musikkvideoregissør med lavbudsjettfilmer for band som Gang Green og Bad Brains. Han skrev senere under på en kontrakt med Propaganda Films, hvor han regisserte musikkvideoer for blant annet Alice in Chains, The Replacements, Kiss, Pantera, Joan Jett, og Roger Waters. Hans feature film-debut kom i form av en lavbudsjetts film noir, Four Dogs Playing Poker, med Forrest Whittaker, Tim Curry og Balthazar Getty, gitt ut av Warner Home Video. Han bor i New York City.

## Referanser


## Eksterne lenker
* 
* Paul Rachmans hjemmeside
* American Hardcore: the history of american punk rock from 1980-1986 offisielt nettsted for filmen
Neil Young: Heart of Gold

***Neil Young: Heart of Gold*** er en dokumentarfilm og en konsertfilm fra 2006, regissert av Jonathan Demme. Filmen dokumenterer en konsert med Neil Young fra 18. og 19. august 2005 i Ryman Auditorium i Nashville i Tennessee, hvor Young for første gang framfører sangene fra det nye albumet *[[Prairie Wind]]*. Andre halvpart av filmen framfører Young andre sanger han tidligere har spilt inn i Tennessee. 

Filmen ble først vist Sundance Film Festival, og satt opp på amerikanske kinoer 10. februar 2006.

## Spilleliste

### Fra ''Prairie Wind''
* «The Painter»
* «No Wonder» – hvor Neil Youngs gamle venn Grant Boatwright spiller på «Old Black», eneste bruk av elektrisk gitar i konserten.
* «Falling Off the Face of the Earth»
* «Far From Home» – Young introduserer sangen ved å fortelle en historie da faren Scott Young ga ham en ukulele da han var rundt syv år og arbeidet på en kyllingfarm.
* «It's a Dream»
* «Prairie Wind»
* «Here for You»
* «This Old Guitar» – duett med Emmylou Harris og Young nevner at han spiller på en Martin D-28-gitar som tidligere ble brukt av Hank Williams
* «When God Made Me» – hvor Young spiller piano, koringen er ved Fisk University Jubilee Singers og Spooner Oldham spiller orgel.

### Tidligere sanger
* «I Am a Child»
* «Harvest Moon»
* "«Heart of Gold»
* «Old Man»
* «The Needle and the Damage Done»
* «Old King» – hvor Young spiller på en seks-strengers banjo, med Emmylou Harris på rytmegitar og koring.
* «Comes a Time» 
* «Four Strong Winds» – eneste sang som ikke er skrevet av Young, men av Ian Tyson. Young forteller under introduksjonen hvilken inspirasjon Tyson har vært for ham
* «One of These Days»
* «The Old Laughing Lady» – og avslutningslkrediteringene; Young spiller solo akustisk gitar, alene på scenen i en tom sal.

## Referanser


## Eksterne lenker
* 
*
Tore Milsett

**Tore Milsett** (født 23. april 1944 i Lørenskog) er en norsk syklist fra Lørenskog. Han ble seniorrytter i 1962, men grunnet benbrudd var det først i 1967 han vant NM i fellesstart, noe han gjentok i 1968, da han også deltok i Mexico-OL og tok 17.-plass i fellesstarten og en 5.-plass med Norges lagtempolag. I sykkel-VM har han to 13.-plasser, fra 1966 og 1969. Han deltok i Fredsrittet i 1972, og i Sommer-OL 1972 i München samme år med 14.-plass på fellesstarten.

## Eksterne lenker
*